Source: https://jogmagazin.hu/2019/04/19/a-felszamolasi-eljaras-meginditasa/
Timestamp: 2019-12-15 16:46:35+00:00

Document:
A felszámolási eljárás megindítása | jogmagazin.hu
2019.04.19. 11:23
A felszámolási eljárás is egy fizetésképtelenségi eljárás, csakúgy mint a csődeljárás, azonban a csődeljárással ellentétben a felszámolási eljárás egyben megszüntetési eljárásként is szolgál.
A felszámolási eljárás megindítására jogosultak
A felszámolási eljárás megindítására már sokkal szélesebb jogalanyi kör jogosult. Míg csődeljárásban a csődeljárást mag az adós indíthatja meg maga ellen, addig a felszámolási eljárásban az alább jogalanyok is megindíthatják:
adós maga ellen, hitelező, a végelszámoló;
a cégbíróság vagy a büntetőügyekben eljáró bíróság értesítése alapján;
a csődeljárás sikertelensége esetén a csődeljárást lefolytató bíróság elrendelése alapján.
Amennyiben maga az adós kéri maga ellen a felszámolási eljárást, akkor a kérelmében azokat a dokumentumokat is be kell nyújtania, mint a csődeljárásban. Vagyis három hónapnál nem régebbi mérleg, hitelezők névsorát, hitelek (tartozások) összegeit, lejáratuknak a megjelölését, a közzétételi költségtérítés befizetését igazoló dokumentumot és az adós vagyoni helyzetét bemutató adatlapot.
Milyen összegű tartozás esetén indítható meg?
Az adós ellen a felszámolási eljárás iránti kérelem csak akkor adható be, ha a hitelező követelésének az összege a 200.000,- forintot meghaladja. Ebbe az összegbe nem kell beleszámítani a kamatot és a járulékot.
Felszámolási eljárásban jogi képviselet kötelező.
A csődeljárásról és a felszámolási eljárásról szóló törvény (Cstv.) értelmében az a hitelező jogosult a felszámolási kérelem benyújtására, aki jogerős és végrehajtható bírósági vagy hatósági határozaton alapuló követeléssel rendelkezik. Ugyancsak benyújthatja a kérelmet az a hitelező is, aki az adós által elismert vagy nem vitatott, lejárt vagyoni követeléssel rendelkezik.
Ha a felszámolási eljárás megindítását a hitelező kéri, akkor a hitelezőnek a kérelemben meg kell jelölnie az adós tartozásának jogcímét, lejárat időpontját, valamint azt, hogy az adóst miért tartja fizetésképtelennek. Fontos megjegyezni, hogy hitelező általi felszámolási eljárás megindítása előtt a hitelezőnek kötelező írásban felszólítania az adóst, hogy fizesse meg tartozásait. Ebben a felszólításban az adóst figyelmeztetni kell a felszámolási eljárás kezdeményezésére. Ha ezt az írásbeli felszólítást a hitelező elmulasztja, akkor a bíróság a felszámolási kérelmet hivatalból el fogja utasítani.
A bíróság eljárása a felszámolási kérelem benyújtását követően
Ha a bírósághoz megérkezett a felszámolási kérelem, akkor a bíróság megvizsgálja az adós fizetésképtelenségét. Arra is lehetősége van a bíróságnak, hogyha az adós kéri, akkor 45 napos fizetési haladékot engedélyez a tartozások kiegyenlítésére.
A felszámolási eljárás kezdő időpontjának az a nap minősül, amikor az arra jogosult kérelme megérkezik a bírósághoz.
Az adós fizetésképtelenségének megállapítása, fizetésképtelenségi okok
A jogszabály azt is meghatározza, hogy mikor minősül az adós fizetésképtelennek, ezeket fizetésképtelenségi okoknak nevezzük. A törvény tételesen felsorolja a fizetésképtelenségi okokat, és ha azok közül az egyik megállapítható, akkor az adós fizetésképtelennek minősül. A fizetésképtelenségi okok a következők:
az adós szerződésen alapuló nem vitatott vagy elismert tartozását a teljesítési idő lejártát követő 20 napon belül sem egyenlítette ki vagy nem vitatta, és az ezt követő hitelezői írásbeli fizetési felszólításra sem teljesítette, vagy
az adós a fizetési kötelezettségét csődeljárásban vagy felszámolási eljárásban kötött egyezség ellenére nem teljesítette, vagy
Ha azt állapítja meg a bíróság, hogy az adós nem fizetésképtelen, akkor az eljárást soron kívül megszünteti.
Amennyiben a bíróság megállapítja az adós fizetésképtelenségét, akkor a felszámolási eljárás elrendelését tartalmazó végzés jogerőre emelkedésének napján kezdődik el a felszámolás. Az adós ettől az időponttól köteles használni az “f.a.” (felszámolás alatt) toldatot a cégnevében.
Felszámolási eljárás közzététele
Ha jogerőre emelkedett a felszámolást elrendelő végzés, akkor a bíróság intézkedik a Cégközlönyben történő közzétételre. Ebben a közzétételben többek között meg kell jelölni a felszámolás kezdő időpontját, a hitelezők felhívását arra, hogy követeléseiket 40 napon belül jelentsék be a felszámolónak (akinek az elérhetősége szintén megjelölésre kerül).
A követelés bejelentésének az a feltétele, hogy a hitelező a követelésének 1 százalékát, de legalább 5.000,- forintot, legfeljebb 200.000,- forintot fizessen meg a felszámoló részére, regisztrációs díjként.
A felszámolás kezdetétől az adós tulajdonosának tulajdonosi jogai megszűnnek, az adóssal kapcsolatos jognyilatkozatot kizárólag a felszámoló tehet.
Elsőbbségi sorrend a hitelezők között
Hitelezői kielégítéskor elsőbbséget élveznek azok a hitelezők, akik az említett felhívás közzétételétől számított 40 napon belül jelentik be a követeléseiket. Akik 40 napon túl, de 180 napon belül jelentik be, azok követelését a felszámoló egy külön nyilvántartásba veszi. Ezen igényeket csak akkor elégíti ki a felszámoló, ha a 40 napon belül bejelentett követelések kielégítését követően fedezet van még. Amennyiben a hitelező a 180 napos határidőt elmulasztja, akkor ez jogvesztéssel jár.
A felszámolási eljárásban arra is lehetőség van, hogy az adós és hitelező egyezséget kössenek. Erre a felszámolási eljárást elrendelő végzés közzétételét követő 40 napon belül van lehetőség.
Amennyiben nem történt egyezség, úgy a felszámoló az adós vagyoni helyzetét felméri, felszámolás ütemtervet készít, megtervezi a felszámolási költségeket. Elkészíti a felszámolási mérleget a hitelezőknek.
A törvény meghatározza a kielégítési sorrendet is, ettől a sorrendtől nem lehet eltérni:
felszámolási költségek,
vagyont terhelő zálogjoggal biztosított követelések,
tartásdíj, élet- és kártérítési járadék,
magánszemély nem gazdasági tevékenységéből származó követelései,
adótartozások (tb, adó, vám, stb.),
egyéb követelések (a beszállítói tartozások jelentős többsége ide tartozik),
késedelmi kamat, stb.
Vagyis ez azt jelenti, hogy ha a második pontban már elfogy az adós vagyona, akkor a további pontokban szereplő követelések kielégítetlenek maradnak.
A felszámolási eljár megindításának illetékvonzata az illetéktörvény alapján (44. §) 80.000,- forint.
2019.03.05. 16:15
Tulajdoni lap lekérdezése online, akár ingyen
2019.03.09. 09:20
Anonim álláshirdetés feladása: jogszerű-e?
2019.03.27. 15:13
2019.03.21. 16:55
A munkavállaló kizárólag előzetes írásos tájékoztatás után ellenőrizhető
2019.05.21. 22:18
Nem csak mobilon érhető el az e-kárbejelentő
2019.03.26. 15:19
A helyszíni bírság Magyarországon
2019.03.18. 07:57
cég felszámolás
elsőbbségi sorrend
felszámolási eljárás illetéke
felszámolási eljárás kielégítési sorrend
fizetésképtelenségi okok
hitelezői igénybejelentés
Hírek Dr. Keserű Imre - 2019.11.29. 11:13
Szinte automatikussá válik a gyermekszületéssel, a házassági névváltoztatással, az elhalálozással, valamint a jogosítványszerzéssel kapcsolatos ügyintézés 2021 februárjától - mondta a Belügyminisztérium önkormányzatokért felelős államtitkára...
Hírek Dr. Keserű Imre - 2019.12.11. 12:04
Idén 87 millió forint bírságot szabott ki az adatvédelmi hatóság az uniós adatvédelmi irányelvek (GDPR) megsértése miatt – mondta Péterfalvi Attila a Nemzeti Adatvédelmi...
A tartósan kórházban kezelt gyermekek oktatásánál lát gondokat az ombudsman
Hírek Dr. Keserű Imre - 2019.12.04. 23:32
A tartósan kórházban gyógykezelt gyermekek oktatására vonatkozó szabályok felülvizsgálatát kezdeményezi Kozma Ákos, az alapvető jogok biztosa.Az ombudsman hivatala közleményében azt írta: Kozma Ákos átfogó...
Vasárnaptól megvásárolható a 2020-ra érvényes éves e-matrica
Hírek Dr. Keserű Imre - 2019.11.28. 10:31
Vasárnaptól vásárolhatók meg a 2020-ra érvényes megyei és országos úthasználati jogosultságok, az ideiek január 31-ig érvényesek – jelentette be az Innovációs és Technológiai Minisztérium...
Hírek Dr. Keserű Imre - 2019.12.07. 11:21
A munkavállalót terhelő kárenyhítési kötelezettség megítélésekor értékelni kell az életkorát, egészségi állapotát, családi és lakóhelyi körülményeit. A kárenyhítési kötelezettség teljesítését az eset összes körülményei...
© 2019 | jogmagazin.hu | Dr. Keserű Imre

References: bíróság 
 bíróság 
 bíróság 
 bíróság 
 bíróság 
 bíróság 
 bíróság